Előterjesztés Zalakaros Város Önkormányzata Képviselőtestülete 2024. október 8. napján tartandó alakuló ülésére

Tárgy: A Polgármesteri Program ismertetése és a Gazdasági program, Fejlesztési Terv elkészítésének elrendelése
Az előterjesztést készítette: Tulok Anett jegyző

Tisztelt Képviselő-testület!

Zalakaros Város Önkormányzata Képviselő-testületének a Képviselőtestület és szervei szervezeti és működési szabályzatáról szóló 13/2021. (XI. 25.) önkormányzati rendelet 7. § (6) bekezdése az alakuló ülés napirendi pontjaként nevesíti a polgármesteri program ismertetését. 
Ennek megfelelően a polgármesteri programot az alakuló ülésen szóban fogom ismertetni.

Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 116. § (1) bekezdése alapján a képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős. 
(2) A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól. 
(3) A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják. 
(4) A gazdasági program, fejlesztési terv – a vármegyei területfejlesztési elképzelésekkel összhangban – tartalmazza, különösen: az egyes közszolgáltatások biztosítására, színvonalának javítására vonatkozó fejlesztési elképzeléseket. 
(5) A gazdasági programot, fejlesztési tervet a képviselő-testület az alakuló ülését követő hat hónapon belül fogadja el. Ha a meglévő gazdasági program, fejlesztési terv az előző ciklusidőn túlnyúló, úgy azt az újonnan megválasztott képviselő-testület az alakuló ülését követő hat hónapon belül köteles felülvizsgálni, és legalább a ciklusidő végéig kiegészíteni vagy módosítani.

A fentiek alapján kérem a Tisztelt Képviselő-testületi tagokat az alábbi határozati javaslat elfogadására. 

Határozati javaslat:

Zalakaros Város Önkormányzatának Képviselő-testülete
1.	elfogadja az ismertetett Polgármesteri Programot;
2.	megbízza a polgármestert a Magyarország helyi önkormányzatairól szóló 2011. évi CLXXXIX. törvény 116. § (5) bekezdésében foglaltak alapján Zalakaros Város Önkormányzatára vonatkozó 2025-2029. évekre szóló gazdasági program és fejlesztési terv kidolgozásával.

Határidő:             gazdasági program és fejlesztési terv elfogadása 2025. április 8.
Felelős:               Czirákiné Pakulár Judit polgármester
Operatív felelős: pénzügyi osztályvezető, projektmenedzser

Zalakaros, 2024. október 3.		

								Czirákiné Pakulár Judit
							              polgármester
